Sanseorganerne. 271 



er langt sjældnere men ogsaa fremkalder langt betydelige Forringelser 

 af Hørelsen. Den hyppigste Grund til Tunghørighed er Tillukkelse 

 af den Eustachiske Gang som Følge af Slimhindebetændelser, der 

 have forplantet sig op i den som Følge af Lidelser i Svælget; thi 

 det er nemlig en Betingelse for en normal Hørelse at Luften i 

 Trommehulen stadig fornyes. 



Naar et Barn bliver døvt i det første Aar af sit Liv lærer 

 det ikke at tale, det er da døvstumt. Man bør derfor iagttage 

 Smaabørn nøje og bringe dem under Lægebehandling saa snart 

 man indser at de ikke opfatte Lydindtryk. Før Treaarsalderen er 

 der Udsigt til at Døvheden kan helbredes, men efter den Alder er 

 det for sent, der er da kun den Udvej tilbage at lade dem faa en 

 passende Opdragelse, som imidlertid kan bringe ganske mærkelige 

 Resultater, idet Døvstumme ved Hjælp af Synet kunne lære ligesom 

 at læse Ordene af Læbernes Bevægelser og endog kunne bringes til 

 at danne Lyd og sammenhængende Tale. 



Hos mange Døve er det indre Øre uskadt, og skøndt Høre- 

 nerven ikke mere kan paavirkes gennem Trommehulen, kan den 

 dog modtage Indtryk gennem Hjærneskallens Knogler; saadanne 

 Individer kunne godt høre en tonende Stemmegaffel naar man an- 

 bringer den paa deres Hoved. Det kan ligeledes lykkes at faa dem 

 til at høre Lyd der kommer længere borte fra, naar man lader 

 dem holde et Blad tyndt Pap mod Tænderne, idet dette samler en 

 stor Mængde Lydbølger og overfører dem umiddelbart til Hjærne- 

 skallen; ad denne Vej bringes da Væsken i de halvcirkelformede 

 Kanaler i Sneglen i Svingning og saaledes komme Lydsvingningerne 

 til Hørenervens sidste Udløbere. 



Øjet. Skøndt Øjets Bygning er endnu mere sammensat end 

 Ørets er det dog langt lettere at give en forstaaelig Beskrivelse af 

 det. Det er et rundagtigt Legeme der er lidt længere forfra bagtil 

 end fra Side til Side og som har sin Plads i en Hule, Øjehulen, 

 der for største Delen begrænses af Pandebenet opad og Overkæben 

 nedad. Øjet støttes og beskyttes fortil af 2 bevægelige Klapper, 

 Øjelaagene, og det kan bevæges i alle Retninger ved et Apparat 

 af Muskler der ligge i Øjehulen. 



